**Christopher "Chris" Mason** (s. 20. huhtikuuta 1976 Red Deer, Alberta, Kanada) on kanadalainen uransa lopettanut jääkiekkomaalivahti. Mason on voittanut urallaan maailmanmestaruuden.

Ura
---

Mason pelasi juniorivuotensa WHL-seura Prince George Cougarsissa. Kohtalaisen menestyksen ansiosta New Jersey Devils varasi hänet NHL:n varaustilaisuudessa sijalla 122 vuonna 1995. Devils myi oikeutensa Masonista Mighty Ducks of Anaheimille, jonka farmijoukkueessa Mason pelasi. Anaheimista Mason kaupattiin Nashvilleen, jossa sai tyytyä kolmosmaalivahdin rooliin Mike Dunhamin ja Tomáš Vokounin jälkeen. Kaudella 1998–1999 Mason pelasi NHL-debyyttinsä, muttei pelannut yhtäkään kokonaista ottelua. Suurimman osan ajasta hän vietti AHL-seura Milwaukee Admiralsissa, ja vasta kaudella 2000–2001 hän pelasi ensimmäisen kokonaisen NHL-ottelun.

Sopimuksen päätyttyä Mason siirtyi Florida Panthersin lyhyellä sopimuksella, muttei saanut yhtään peliaikaa. Vapaana agenttina hän siirtyi takaisin Nashvilleen, jossa hänestä tuli kakkosmaalivahti Dunhamin lähdettyä joukkueesta. Työsulkukauden aikana Mason pelasi Vålerenga Ishockeyissa GET-liigassa, jossa hän voitti sarjan mestaruuden. NHL jatkui jälleen 2005–2006 ja Masonille alkoi tulla vähän enemmän peliaikaa. Vokounin sairastuttua lantion laskimontukkotulehdukseen, tuli Masonista ykkösmaalivahti. Masonin suoritusten ansiosta toipunut Vokoun myytiin pois, ja Mason jäi joukkueen ykkösmaalivahdiksi.

Masonista tuli lokakuussa 2001 AHL:ssä kuudes maalivahti, joka on tehnyt maalin. Huhtikuussa 2006 hänestä tuli NHL:n yhdeksäs maalin tehnyt maalivahti. Maali tosin merkattiin hänelle Geoff Sandersonin tehdessä oman maalin.

Kauden 2007–2008 Mason aloitti vielä Nashvillen ykkösmaalivahtina, mutta tulokas Dan Ellis pelasi loistavasti kakkosvahtina ja lopulta syrjäytti Masonin. Kauden päätteeksi Nashville myi tarpeettomaksi jääneen Masonin St. Louis Bluesiin vaihdossa NHL:n varaustilaisuuden neljännen kierroksen vuoroon.

St. Louisissa Mason ja Manny Legacé jakoivat alkuun kaudella 2008–2009 torjuntavastuun. Legacén torjuminen kuitenkin ontui, ja Masonista tuli joukkueen selvä ykkösmaalivahti. St. Louisissa Mason pelasi kaksi kautta. Kesällä 2010 hän teki kahden vuoden sopimuksen Atlanta Thrashersin kanssa. Mason pelasi Thrashersissa ja joukkueen korvanneessa Winnipeg Jetsissä kaksi kautta, minkä jälkeen hän pelasi kauden 2012–2013 Nashville Predatorsissa.

Tilastot
--------

### Runkosarja

|   |   |
| --- | --- |
| Kausi | Joukkue | Liiga | Ottelut | Voitot | Tappiot | Tasapelit | JA häviöt | Min | PM | Nollapelit | PM k/a | Torj.% |
| 1998–99 | Nashville | NHL | 3 | 0 | 0 | 0 | – | 69 | 6 | 0 | 5.21 | .864 |
| 2000–01 | Nashville | NHL | 1 | 0 | 1 | 0 | – | 58 | 2 | 0 | 2.05 | .900 |
| 2003–04 | Nashville | NHL | 17 | 4 | 4 | 1 | – | 743 | 27 | 1 | 2.18 | .926 |
| 2005–06 | Nashville | NHL | 23 | 12 | 5 | – | 1 | 1226 | 52 | 2 | 2.54 | .913 |
| 2006–07 | Nashville | NHL | 40 | 24 | 11 | – | 4 | 2342 | 93 | 5 | 2.38 | .926 |
| 2007–08 | Nashville | NHL | 51 | 18 | 22 | – | 6 | 2692 | 130 | 4 | 2.90 | .898 |
| 2008–09 | St.Louis | NHL | 57 | 27 | 21 | – | 7 | 3215 | 129 | 6 | 2.41 | .916 |
| 2009–10 | St.Louis | NHL | 61 | 30 | 22 | – | 8 | 3512 | 148 | 2 | 2.53 | .913 |
| 2010–11 | Atlanta | NHL | 33 | 13 | 13 | – | 3 | 1682 | 95 | 1 | 3.39 | .892 |
| 2011–12 | Winnipeg | NHL | 20 | 8 | 7 | – | 1 | 995 | 43 | 2 | 2.59 | .898 |
| 2012–13 | Nashville | NHL | 11 | 1 | 7 | – | 1 | 467 | 29 | 0 | 3.73 | .873 |
| NHL yhteensä | 317 | 137 | 113 | 1 | 35 | 17002 | 754 | 23 | 2.66 | .909 |

### Pudotuspelit

|   |   |
| --- | --- |
| Kausi | Joukkue | Liiga | Ottelut | Voitot | Tappiot | Tasapelit | Min | PM | Nollapelit | PM k/a | Torj.% |
| 2005–06 | Nashville | NHL | 5 | 1 | 4 | – | 296 | 17 | 0 | 3.45 | .901 |
| 2008–09 | St.Louis | NHL | 4 | 0 | 4 | – | 256 | 10 | 0 | 2.34 | .916 |
| NHL pudotuspelit yht. | 9 | 1 | 8 | – | 552 | 27 | 0 | 2.93 | .907 |

Lähteet
-------

1. ↑  Maalivahti Chris Mason maalin makuun AHL:ssä  17.10.2001. jatkoaika.com. Viitattu 11.11.2009.
2. ↑
3. ↑  Ykkösvahdin kirous.  *Pro Hockey*, 2009, nro 7, s. 96.  Egmont kustannus.
4. ↑  Jay Levin: Predators Reach Agreement With Dan Ellis; Trade Chris Mason to St. Louis Nashville Predators.  Arkistoitu 5.3.2016. Viitattu 11.11.2009. (englanniksi)
5. ↑  Thrashers sign Chris Mason  1.7.2010. National Hockey League. Viitattu 7.7.2010. (englanniksi)
6. ↑  Levin, Jay: Instant Analysis: Chris Mason Contract *nashvillepredators.com*.  1.7.2012. Nashville Predators. Viitattu 2.7.2012. (englanniksi)

Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish